पॉलीटेक्निक कॉलेजों में एकल पद के जरिए आरक्षण समाप्त करने का आरोप
उज्जैन | डॉ. अांबेडकर राष्ट्रीय युवा मंच, मप्र अजाक्स जिला उज्जैन आैर मप्र पॉलीटेक्निक राजपत्रित अधिकारी संघ के पदाधिकारियों ने गुरुवार को पत्रकारवार्ता में शासकीय पॉलीटेक्निक कॉलेजों में भर्ती प्रक्रिया के अंतर्गत तकनीकी शिक्षा विभाग पर एकल पद के माध्यम से आरक्षण समाप्त करने के षड्यंत्र रचने का आरोप लगाया। युवा संघ के अध्यक्ष राजेश सोनगरा, राजपत्रित अधिकारी संघ के प्रांतीय अध्यक्ष एसके पीपरा, अजाक्स के संभागीय अध्यक्ष दीपचंद जाटव एवं जिलाध्यक्ष अनोखीलाल भारती ने कहा तकनीकी शिक्षा एवं कौशल विकास के अंतर्गत पॉलीटेक्निक कॉलेजों में व्याख्याता (अंग्रेजी), ग्रंथपाल, सहायक संचालक खेल पदों की भर्ती के लिए विज्ञप्ति जारी की है। इसमें सभी कॉलेजों को एक इकाई मानकर पदों को एकल घोषित कर अजा-जजा आैर अन्य पिछड़ा वर्ग का आरक्षण प्रदान नहीं किया है, जबकि वर्तमान में 16 प्रतिशत एससी, 20 प्रतिशत एसटी आैर 14 प्रतिशत ओबीसी के आधार पर भर्ती होती है। पदाधिकारियों ने मुख्यमंत्री को भी पत्र भेजकर आरक्षण लागू करने की मांग की है। अगर जल्द आरक्षण लागू नहीं किया तो चरणबद्ध आंदोलन किया जाएगा।
hin_Deva hin_Deva